Ministerstvo školstva Slovenskej republiky
riadiaci orgán pre Operačný program Výskum a vývoj
Sekcia európskych záležitostí, odbor pre OP Výskum a vývoj
Sekcia ekonomiky pre štrukturálne fondy EÚ, odbor pre oprávnenosť výdavkov ŠF EÚ a odbor metodiky, technickej pomoci, štátnej pomoci a vykazovania

Písomné vyzvanie – iniciatíva JEREMIE 

Kód písomného vyzvania:  OPVaV/K/JEREMIE/2009-1

Oprávnený žiadateľ: Európsky investičný fond

Operačný program Výskum a vývoj

Prioritná os 2 Podpora výskumu a vývoja
Opatrenie č. 2.2: Prenos poznatkov a technológií získaných výskumom a vývojom do praxe

                       

Dátum písomného vyzvania:  10.9.2009
Lehota na predloženie ŽoNFP: 23.9.2009

Úvod
Vláda SR schválila uznesením vlády SR č. 951/2008  „Návrh na výber alternatívy implementácie holdingového fondu na základe rozpracovaných alternatív implementácie iniciatívy Jeremie v Slovenskej republike v programovom období 2007 – 2013 a návrhom implementačných dokumentov k iniciatíve Jeremie“. Týmto bol schválení výber alternatívy implementácie Iniciatívy Jeremie v Slovenskej republike v programovom období 2007 – 2013.

Dňa 23. decembra 2008 Slovenská republika a Európsky investičný fond  (ďalej len „EIF“)  spolu uzatvorili Rámcovú zmluvu, v ktorej sa dohodli, že JEREMIE bude implementovaná v Slovenskej republike prostredníctvom štruktúry holdingového fondu podľa článku 44 Nariadenia 1083 a Implementačného nariadenia. Štruktúra holdingového fondu bude pozostávať zo spoločnosti zriadenej na osobitný účel  - Special purpose  vehicle (ďalej len „SPV“) v obchodnom registri SR pod názvom Slovenský záručný a rozvojový fond, s.r.o., kontrolovanej Slovenskou záručnou a rozvojovou bankou, a.s., do ktorej EIF na základe osobitných zmlúv o financovaní uzatvorenými s jednotlivými riadiacimi orgánmi vloží príspevky pre JEREMIE, konajúc ako komisionár v mene Slovenskej republiky. EIF bude spoločníkom v SPV. V rámci SPV bude EIF vykonávať Činnosť holdingového fondu, ako je uvedené v Rámcovej zmluve, Zmluvách o financovaní a v Zmluve o holdingovom fonde.     

Cieľ  opatrenia 2.2
Cieľom opatrenia 2.2 je „zvyšovanie miery spolupráce výskumno-vývojových inštitúcií so spoločenskou  a hospodárskou praxou prostredníctvom prenosu poznatkov a technológií a tým prispievanie k zvyšovaniu hospodárskeho rastu regiónov a celého Slovenska“.

Oprávnené rámcové aktivity
2.2.2 Podpora aplikovaného výskumu a vývoja

Príklady oprávnených aktivít
•	realizácia projektov priemyselného výskumu 
•	podpora projektov aplikovaného výskumu a vývoja v podnikovej sfére (malé a stredné podniky)  vrátane podpory výskumníkov a ich činnosti s cieľom rozvoja nových aktivít podnikov

Prioritné témy
•	01 Činnosti v oblasti VTR vo výskumných strediskách
•	02 Infraštruktúra VTR (vrátane fyzického podniku, prístrojového vybavenia a vysokorýchlostných počítačových sietí prepájajúcich výskumné strediská) a odborné strediská v konkrétnej technológii
•	03Transfer technológií a zlepšovanie sietí spolupráce medzi malými podnikmi (MSP), medzi malými podnikmi a inými podnikmi a univerzitami, zariadeniami vyššieho vzdelávania každého druhu, regionálnymi orgánmi, výskumnými strediskami a vedeckými a technickými strediskami (vedeckými a technickými parkami, technostrediskami atď.)

Oprávnené a neoprávnené výdavky

Oprávnené výdavky v rámci iniciatívy JEREMIE:
•	výdavky zaplatené pri založení holdingového fondu;
•	príspevok do holdingové fondu.

Pri čiastočnom alebo úplnom ukončení operačného programu však oprávnené výdavky budú súčtom:
a)	všetkých platieb na investície do podnikov z každého uvedeného fondu, alebo
b)	všetkých poskytnutých záruk vrátane súm poskytnutých ako záruky záručnými fondmi a
c)	oprávnených nákladov na riadenie.

Oprávnený žiadateľ
•	Európsky investičný fond 

Miesto realizácie projektu
•	 územie cieľa Konvergencia  - Nitriansky kraj, Trenčiansky kraj, Trnavský kraj, Žilinský kraj, Banskobystrický kraj, Prešovský kraj, Košický kraj

Projekty sú oprávnené na realizáciu najmä v inovačných póloch rastu a ich záujmových územiach
(princíp územnej koncentrácie) v súlade s časťou 4.3.2 textu Operačného programu Výskum a vývoj, ako aj textu Národného strategického referenčného rámca SR na roky 2007-2013  (ďalej len „NSRR“) v zmysle Koncepcie územného rozvoja Slovenska 2001 a dokumentu „Póly rastu pre NSRR pre programové obdobie 2007-2013“.

Časová oprávnenosť realizácie projektu
Všetky aktivity musia byť realizované po podpise zmluvy o financovaní medzi MŠR SR ako RO OPVaV a EIF, musia byť ukončené najneskôr do 31.12.2015.

Forma financovania
Pomoc je poskytovaná ako návratný finančný príspevok.

Financovanie
Výška finančných prostriedkov je 23 529 412 EUR.

Kontakt pre bližšie informácie k písomnému oznamu
Podrobné informácie týkajúce sa oznamu je možné získať prostredníctvom nižšie uvedených kontaktných miest:

Peter Mravec,  02/593 74 566,  peter.mravec@minedu.sk
odbor pre Operačný program Výskum a vývoj
sekcia európskych záležitostí

Soňa Žemličková,  02/593 74 180, sona.zemlickova@minedu.sk,
odbor metodiky, technickej asistencie, štátnej pomoci a vykazovania 
sekcia ekonomiky pre štrukturálne fondy EÚ

Konzultácie budú poskytované každý pracovný deň od 8:30 do 11:30 hod. 

Projekt JEREMIE sa predkladá v 1 origináli a 2 kópiách a musí obsahovať: 

1.	Formulár Žiadosti o nenávratný finančný príspevok; (ďalej „žiadosť o NFP“);
2.	Investičnú stratégiu OPVaV pre iniciatívu Jeremie (súčasťou sú aj kvantifikované merateľné ukazovatele);
3.	Elektronickú verziu žiadosti  o NFP a Investičnej stratégie OPVaV pre iniciatívu Jeremie na štandardnom neprepisovateľnom CD nosiči	;
4.	Podpísaný životopis zamestnanca zodpovedného za realizáciu projektu; 
5.	Podpísaný súhlas dotknutej osoby v zmysle zákona 428/2002 Z.z. - zamestnanca zodpovedného za realizáciu projektu.

Možnosť doplniť chýbajúce prílohy žiadosti o NFP sa nevzťahuje na:
1.	žiadosti o NFP a údaje v nej uvedené;
2.	Investičnú stratégiu OPVaV pre iniciatívu Jeremie a údaje v nej uvedené;

Podmienky poskytovania pomoci
Žiadateľ vypracuje žiadosť o NFP na formulári a podľa pokynov uvedených v inštrukcii na vypracovanie žiadosti o NFP, ktorá je prílohou č.3 písomného vyzvania.

K Žiadosti o NFP žiadateľ priloží jeden exemplár elektronického média (CD v obale) obsahujúci Žiadosť o NFP a Investičnú stratégiu OPVaV pre iniciatívu Jeremie. CD je potrebné prilepiť na poslednú vnútornú stranu originálu Žiadosti o NFP.

Žiadateľ zabezpečí fyzické doručenie žiadosti na MŠ SR v termíne do 23. septembra 2009 do 14:00 hod. 

Žiadosti sa fyzicky doručujú:
•	poštou;
•	kuriérom;
•	osobne.

Preberanie fyzicky doručených žiadostí vykonáva podateľňa riadiaceho orgánu – t.j. MŠ SR.
Adresa podateľne: MŠ SR, Stromová 1, 813 30 Bratislava

Žiadosti sa fyzicky doručujú na MŠ SR v uzavretom a nepriehľadnom obale, na ktorom musia byť uvedené nasledovné údaje: 
•	názov a adresa žiadateľa o NFP;
•	názov a adresa MŠ SR;
•	názov OP;
•	názov projektu;
•	kód výzvy (písomného vyzvania), ku ktorému sa žiadosť vzťahuje; 
•	nápis „ŽIADOSŤ O NFP“;
•	nápis „NEOTVÁRAŤ“.

Originál a všetky kópie žiadosti o NFP musia byť pevne zviazané. 

Žiadosti o NFP sú doručované do podateľne RO – Ministerstvo školstva SR v písomnej forme, za dátum doručenia žiadosti o NFP na RO v prípade jej osobného doručenia sa považuje deň jej fyzického doručenia v písomnej forme. V prípade predkladania žiadosti o NFP poštou/kuriérom sa za deň jej doručenia považuje deň odoslania žiadosti o NFP na takúto prepravu. Tento dátum  je aj určujúci pre posúdenie splnenia podmienky doručenia žiadosti o NFP v lehote na to určenej písomným vyzvaním.
RO – Ministerstvo školstva SR vykoná kontrolu formálnej správnosti predloženej Žiadosti o NFP. Predmetom kontroly formálnej správnosti Žiadosti o NFP je overenie úplnosti predloženej Žiadosti o NFP prostredníctvom Kontrolného zoznamu pre kontrolu formálnej správnosti žiadosti o nenávratný finančný príspevok, ktorý je prílohou č. 4 písomného vyzvania. 

V prípade zistenia formálnych nedostatkov v rámci predloženej ŽoNFP, RO vyzve EIF, aby predloženú ŽoNFP doplnil. RO poskytne EIF primeranú lehotu na doplnenie chýbajúcich náležitostí ŽoNFP, ktorá nesmie byť kratšia ako 7 kalendárnych dní

RO – Ministerstvo školstva SR oboznámi bezodkladne EIF o splnení podmienok formálnej správnosti ŽoNFP písomnou formou a navrhne termín podpisu zmluvy o financovaní. 

Na zmluvu o financovaní sa zákon o verejnom obstarávaní neuplatňuje keďže nebude mať charakter zákazky podľa zákona o verejnom obstarávaní.

RO – Ministerstvo školstva SR zabezpečí v súčinnosti s EIF prevod finančných prostriedkov opatrenia (alebo jeho časti) v prospech SPV po uzavretí Zmluvy o financovaní na základe Žiadosti o platbu (ďalej aj „ŽoP“). Formulár ŽoP ako aj postupy súvisiace s vypracovaním a predložením ŽoP definuje Ministerstvo financií SR v Systéme finančného riadenia štrukturálnych fondov a Kohézneho fondu na programové obdobie 2007 - 2013. RO – Ministerstvo školstva SR zabezpečí administratívne overenie ŽoP predloženej EIF. V prípade zistenia formálnych resp. vecných nedostatkov v rámci predloženej ŽoP, RO vyzve EIF, aby predloženú ŽoP doplnil. RO poskytne EIF primeranú lehotu na doplnenie chýbajúcich náležitostí ŽoP, ktorá nesmie byť kratšia ako 7 kalendárnych dní.  

EIF predkladá RO – Ministerstvu školstva SR Polročnú a Výročnú správu o postupe, ktoré nahrádzajú monitorovacie správy. Obsah, forma a periodicita predkladania Výročnej správy o postupe, ktorú EIF predkladá riadiacemu orgánu sa riadi Zmluvou o financovaní.

Kontrola, monitorovanie a audit sa môže vykonávať na základe Rámcovej zmluvy a Zmluvy o financovaní (príloha č. 3, 5) oprávnenými subjektmi.

Finanční sprostredkovatelia a holdingový fond sú povinní viesť oddelené účty vo vzťahu k príspevkom z jednotlivých OP, nakoľko tieto budú podliehať auditu. Overovanie na mieste môže realizovať RO – Ministerstvo školstva SR v súlade so Zmluvou o financovaní. V týchto prípadoch sa overenie na mieste zameriava najmä na kontrolu podporných dokumentov. 

Pri čiastočnom alebo úplnom ukončení OP Výskum a vývoj ako oprávnené výdavky pre štrukturálne fondy budú považované v súlade s čl. 78(b) Nariadenia Rady (ES) č. 1083/2006  tie platby z nástrojov finančného inžinierstva, ktoré boli investované do SME, všetky poskytnuté záruky zahrňujúc sumy viazané ako záruky záručným fondom a oprávnené výdavky na riadenie holdingového fondu, nie prostriedky prevedené z operačného programu do holdingového fondu.

Predkladanie žiadostí o NFP:
•	Žiadateľ vypĺňa žiadosť a jej prílohy v slovenskom jazyku. 
•	Žiadateľ musí dodržať predpísané formuláre žiadosti a jej príloh. 
•	Žiadosť obsahuje nasledujúce časti:
a)	žiadosť o NFP;
b) prílohy žiadosti o NFP.
•	Žiadosť v papierovej podobe vrátane príloh žiadateľ predloží v jednom origináli a v dvoch kópiách. Kópie Žiadosti o NFP nie je potrebné overovať. 
•	Žiadosť je potrebné vyplniť kompletne (vo všetkých bodoch), presne, jednoznačne a zrozumiteľne, a to na počítači (rukou písané žiadosti budú zamietnuté).
•	Originál spolu so všetkými prílohami aj každá kópia žiadosti spolu s kópiami príloh musia byť zviazané jednotlivo pevnou  väzbou (1 originál, 2 kópie).
•	Žiadosť musí byť podpísaná štatutárnym zástupcom žiadateľa. Podpísaním žiadosti žiadateľ akceptuje podmienky písomného vyzvania a súčasne potvrdzuje správnosť údajov.

Zoznam príloh písomného vyzvania – projekt JEREMIE

1.	Operačný program Výskum a vývoj
2.	Programový manuál k Operačnému programu Výskum a vývoj
3.	žiadosť o nenávratný finančný príspevok (formulár), vrátane inštrukcia na vypracovanie žiadosti o NFP
4.	kontrolný zoznam pre kontrolu formálnej správnosti žiadosti o nenávratný finančný príspevok